Saya mau tau Karir dari Dude Harlino. Jelaskan dalam bahasa jawa

Dude wiwit dikenal nalika taun 2005 sawisé main ing sinétron kang irah-irahané Di Sini Ada Setan. Dude Harlino nduwé awak kang dhuwuré 178 cm. Dude asalé saka Padang lan nduwé kasenengan maca. Jeneng Dude iku singkatan saka "Dua Dhésèmber" ya iku tanggal kelairané. Dude Helino lair tanggal 2 Dhésèmber 1980. Dude ngugemi agama Islam. Saliyané iku Dude uga dadi bintang ing filem-filem kaya ta Gue Kapok Jatuh Cinta lan Di Sini Ada Setan (The Movie). Wong lanang iki uga main sinétron kang dibabaraké ing televisi. Sinetron kang dibintangi Dude kaya ta Di Sini Ada Setan, Ada Apa Denganmu, Cincin, Intan, Aisyah, Cahaya, lan ing taun 2009 jenéngé saya misuwur amarga main ing sinétron Nikita, Manohara, lan Doa dan Karunia. Ing taun 2010, Dude main ing sinétron unggulan Ketika Cinta Bertasbih Spesial Ramadan. Ing sinétron iki Dude Harlino main peran dadi tokoh ustaz Ilyas.

Ing taun 2007, saliyané dadi aktor paling favorit ing Panasonic Awards, Dude uga éntuk bebungah Star of the Year saka Mellyana's Guardians. Saliyané iku bebungah "Bintang Indonésia 2007" versi tabloid Bintang Indonésia. Ing taun 2010, Dude éntuk bebungah Panasonic Awards dadi Aktor Terfavorit

Wiwit taun 2007 nganti taun 2008, Dude dadi bintang tivi kang paling larang regané Nanging setaun sawisé iku, ya iku ing taun 2009, posisiné digésér karo Luna Maya. Dude Herlino pacaran karo bintang sinétron kang jenengé Asmirandah, nanging Dude durung mikirake nganti tekan pernikahan.